4. การวิจัยและพัฒนา

บริษัทฯ ทำการวิจัยและพัฒนาเพื่อให้บรรลุจุดมุ่งหมายของบริษัทฯ ภายใต้นโยบายทางธุรกิจ
“ร่วมกันสร้างสรรค์
-ลูกค้าใหม่และบริการใหม่-” โดยจะทำการพัฒนาผลิตภัณฑ์ใหม่เพื่อเพิ่มความสะดวกสบายให้แก่ลูกค้า
รวมทั้งเพิ่มประสิทธิภาพในการดำเนินงานของบริษัทฯ อันจะนำไปสู่ต้นทุนการดำเนินงานที่ลดลง
การวิจัยและพัฒนาของบริษัทฯ ในช่วงที่ผ่านมาสามารถสรุปได้ดังนี้

4.1 การพัฒนาผลิตภัณฑ์ใหม่

4.1.1 บริษัทได้ออกบัตรเครดิตร่วมกับธุรกิจอื่นๆ 3 บัตร เพื่อขยายตลาดบัตรเครดิตในกลุ่มธุรกิจที่
หลากหลาย เช่น ธุรกิจสายการบิน ถ่ายภาพ และตัวแทนจำหน่ายโทรศัพท์มือถือ โดยออกบัตรร่วม
ใหม่ในปี 2549 เช่น บัตรพีบี แอร์ –มาสเตอร์การ์ด บัตรโฟโต้ ฮัท วีซ่า และบัตรดีแทค วีซ่า

  4.1.2 บริษัทฯได้ให้บริการเงินกู้หมุนเวียน “Your Cash” หรือ
  วงเงินกู้หมุนเวียนสำหรับลูกค้าบัตรสมาชิก ซึ่ง
  ลูกค้าจะได้วงเงินกู้พร้อมใช้ที่สามารถเบิกจากตู้เบิกเงินสดอัตโนมัติ และผ่อนชำระคืนขั้นต่ำได้
  ตามความต้องการตลอดเวลา

  4.1.3 ในปี 2549 บริษัทให้บริการรับชำระค่าเบี้ยประกันภัยอุบัติเหตุส่วนบุคคล
  โดยลูกค้าบัตรสมาชิก สามารถซื้อ ประกันอุบัติเหตุโดยชำระเป็นรายเดือน
  การเป็นตัวแทนรับชำระค่าบริการประกันภัย ดังกล่าว เป็นการสร้าง
  แหล่งรายได้ใหม่ที่เกิดจากค่าธรรมเนียมในการทำรายการผ่านบัตร และค่า คอมมิชชั่น
  ให้กับบริษัทฯ

  4.1.4 บริษัทฯ ให้บริการสินเชื่อเงินกู้เพื่อการประกันสุขภาพ
  โดยสามารถชำระผ่านบัตรเครดิตอิออน บริษัทฯ
  จะสร้างรายได้จากปริมาณการชำระผ่านบัตรและค่าคอมมิชชั่น

4.2 การพัฒนาระบบปฏิบัติงานเพื่อเพิ่มความสะดวกสบายในการใช้บริการของบริษัทฯ

4.2.1 การพัฒนาคลังข้อมูลและระบบการจัดการเรียกใช้ข้อมูล

  บริษัทฯได้จัดตั้งการรวมศูนย์คลังข้อมูลจากแหล่งข้อมูลและระบบจัดเก็บในที่ต่างๆ ไว้แห่งเดียว
  และใช้ระบบปฏิบัติการบริหารข้อมูล “3ISEnhancement”
  ผ่านเว็บจัดการภายในบริษัทฯเพื่อความสะดวกในการเรียกใช้ข้อมูลในการตัดสินใจและการวิเคราะห์ข้อมูลที่รวดเร็ว
  บริษัทฯมีค่าใช้จ่าย 15 ล้านบาท

4.2.2 การจัดตั้งศูนย์ภูมิภาคภาคกลางและภาคเหนือ

  เพื่อให้การทำงานที่มีมาตรฐานเดียวกันทั่วประเทศและเพื่อให้แต่ละสาขาสามารถทำงานได้อย่างมีประสิทธิภาพในแต่ละภูมิภาคทั่วทั้งประเทศ
  บริษัทฯได้รวมการทำงานในสาขาต่างๆ ในแต่ละภูมิภาคไว้ที่ศูนย์ภูมิภาคทั้ง 4 แห่ง ที่ภาคเหนือ
  ภาคตะวันออกเฉียงเหนือ ภาคกลาง และภาคใต้
  ซึ่งจะเพิ่มประสิทธิภาพในการทำงานและลดค่าใช้จ่ายในแต่ละภูมิภาค ในปี 2549
  บริษัทฯได้จัดการรวมศูนย์ภาคเหนือที่เชียงใหม่
  และศูนย์ภาคกลางที่กรุงเทพมหานครเป็นที่เรียบร้อยแล้ว บริษัทฯมีค่าใช้จ่าย 35 ล้านบาท

4.2.3 พัฒนาระบบเพื่อเพิ่มประสิทธิภาพการทำงานและลดค่าใช้จ่ายในการดำเนินงาน

  บริษัทฯ ได้พัฒนาระบบปฏิบัติงานเพื่อสนับสนุนส่วนงานต่างๆ เช่น กิจกรรมการตลาด
  ระบบการอนุมัติสินเชื่อ การเรียกเก็บหนี้ เพื่อวัตถุประสงค์ในการลดขั้นตอนการทำงาน ณ จุดขาย
  เช่น

  การจัดตั้งสาขาปฏิบัติงานเคลื่อนที่ ณ.
  สำนักงานใหญ่เพื่ออนุมัติสินเชื่อผ่านระบบไปยังสถานที่จัดงานกิจกรรมการตลาดในที่ต่างๆ
  การติดตั้งระบบ EDC ณ จุดขายที่ห้างสรรพสินค้า
  เพื่ออนุมัติสินเชื่อเช่าซื้ออัตโนมัติผ่านบัตรสมาชิกอิออน
  และบริษัทฯได้พัฒนาระบบจัดการฐานข้อมูลลูกค้าโดยใช้หมายเลขสมาชิก
  เพื่อความรวดเร็วและสะดวกในการอนุมัติและติดตามหนี้
  ในการจัดการฐานลูกค้าดังกล่าวสามารถพัฒนาเพื่อรองรับการออกผลิตภัณฑ์การตลาดข้ามสายผลิตภัณฑ์ระหว่างกัน
  (Cross-selling product) ในอนาคต
  บริษัทฯ มีค่าใช้จ่าย 3.50 ล้านบาท

4.  เพิ่มประสิทธิภาพของระบบเพื่อการรองรับการขยายตัวของฐานลูกค้าและเครือข่าย

  เพื่อรองรับการขยายตัวของฐานลูกค้าและเครือข่ายทั่วประเทศ
  และลดค่าใช้จ่ายในการดำเนินงาน ตลอดจนเพิ่มประสิทธิภาพการทำงานของทรัพยากรบุคคล
  บริษัทฯได้เพิ่มโปรแกรมและระบบการจัดการเช่น ระบบติดตามทางโทรศัพท์นอกสถานที่
  โปรมแกรมพิมพ์ใบแจ้งหนี้ทางเว็บไซต์ ระบบติดตามและวิเคราะห์หนี้และความเสี่ยง
  และระบบการแบ่งปันพื้นที่ในของเก็บข้อมูล เป็นต้น บริษัทฯมีค่าใช้จ่าย 15 ล้านบาท

5.  การพัฒนาระบบการบริหารความปลอดภัยของข้อมูล

  เพื่อเพิ่มความปลอดภัยในข้อมูล บริษัทฯ ได้ติดตั้ง Firewall ในระหว่างหน่วยงาน
  ซึ่งจะควบคุมการส่งผ่านข้อมูลในแต่ละหน่วยงาน
  ซึ่งระบบได้ถูกพัฒนาให้กำหนดระดับความสามารถในการเข้าถึงข้อมูลในแต่ละส่วนงานตามหน้าที่ที่ถูกกำหนดไว้เท่านั้น
  และยังมีนโยบายในการบังคับใช้อย่างเคร่งครัด บริษัทฯมีค่าใช้จ่าย 7 ล้านบาท